Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2552 กันยายน 26

*พูนสวัสดิ์ กระทิงแดงยิม เอาชนะน็อกยก 3 ต่อ เบอร์นาร์ด ดันน์ แชมป์โลกชาวไอร์แลนด์ ได้ครองตำแหน่งแชมป์โลกรุ่นซูเปอร์แบนตั้มเวต สมาคมมวยโลก (WBA) ไปในการชกที่ดิโอทู กรุงดับลิน ประเทศไอร์แลนด์  (ไทยรัฐ)
}
เทพไท เสนพงศ์

เทพไท เสนพงศ์ (เกิด 12 มีนาคม พ.ศ. 2504) อดีตสมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ อดีตรองเลขาธิการพรรคประชาธิปัตย์ อดีตรองผู้อำนวยการพรรคประชาธิปัตย์ อดีตกรรมการบริหารพรรคประชาธิปัตย์ อดีตเลขานุการคณะกรรมาธิการติดตามมติสภาผู้แทนราษฎร และอดีตเลขานุการรัฐมนตรีช่วยว่าการกระทรวงมหาดไทย

**การศึกษา**
ประกาศนียบัตร คณะนิติศาสตร์ มหาวิทยาลัยธรรมศาสตร์(กฎหมายมหาชน) จุฬาลงกรณ์มหาวิทยาลัย(FUTURE OF LEADER) คณะพัฒนาสังคม สถาบันบัณฑิตพัฒนบริหารศาสตร์(NIDA) คณะนิติศาสตร์ มหาวิทยาลัยรามคำแหง

**ชีวิตการเมือง**
เทพไท เสนพงศ์ เริ่มต้นชีวิตในวงการเมือง ตั้งแต่ยังเรียนหนังสืออยู่ด้วยการเป็นนักกิจกรรม ได้เป็นนายกองค์การนักศึกษามหาวิทยาลัยรามคำแหง และ ได้รับการมอบหมายให้เป็นเลขานุการรัฐมนตรีช่วยว่าการกระทรวงมหาดไทย ใน พ.ศ. 2535–2537 และ ใน พ.ศ. 2540–2543 ได้รับเลือกให้เป็นเลขานุการรัฐมนตรีช่วยอีกครั้ง
เทพไท เสนพงศ์ ลงสมัครเลือกตั้งครั้งแรกเมื่อวันที่ 6 กุมภาพันธ์ พ.ศ. 2548 ที่จังหวัดนครศรีธรรมราชและได้รับการเลือกตั้งเป็นต้นมา นายเทพไทมีบทบาทเป็นโฆษกของพรรคประชาธิปัตย์ หัวหน้าพรรคประชาธิปัตย์และนายกรัฐมนตรี นอกจากนี้ยังเป็นผู้ดำเนินรายการโทรทัศน์ รายการสายล่อฟ้า และรายการวิเคราะห์คอลัมนิสต์ ทางสถานีโทรทัศน์บลูสกายแชนแนล อีกด้วย 
เมื่อวันที่ 27 มกราคม พ.ศ. 2564 ศาลรัฐธรรมนูญวินิจฉัยว่าความเป็นสมาชิกสภาผู้แทนราษฎรของเทพไทสิ้นสุดลงตามรัฐธรรมนูญ มาตรา 101 (6) ประกอบมาตรา 98 (4) และมาตรา 96 (2) ในกรณีทุจริตเลือกตั้งนายกองค์การบริหารส่วนจังหวัดเมื่อ พ.ศ. 2556 โดยให้สิ้นสุดลงนับแต่วันที่ศาลรัฐธรรมนูญมีคำสั่งรับคำร้อง และมีคำสั่งให้ยุติปฏิบัติหน้าที่ ในวันที่ 16 กันยายน พ.ศ. 2563 และให้ถือว่าอ่านคำวินิจฉัยให้คู่กรณีฟัง 27 มกราคม พ.ศ. 2564 เป็นวันที่ตำแหน่งสมาชิกสภาผู้แทนราษฎรแบบแบ่งเขตว่างลง

**ชีวิตส่วนตัว**
เทพไทเป็นบุตรคนที่ 3 ในบรรดาพี่น้องทั้งหมด และ มีเชื้อสายตูนิเซีย สมรสกับ พอเพ็ญ เริงประเสริฐวิทย์ บุตรีของ พันเอก พล เริงประเสริฐวิทย์ อดีต ส.ส.จังหวัดอุทัยธานี 6 สมัย อดีตหัวหน้าพรรคสยามประชาธิปไตย อดีตรัฐมนตรีช่วยว่าการกระทรวงคมนาคม และ อดีตรัฐมนตรีประจำสำนักนายกรัฐมนตรี อดีตนักการเมืองและนักธุรกิจพันล้านในสมัยนั้น

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ส่วนตัว date=2009-04-15 -  เทพไท เสนพงศ์ ช้างเผือกเชือกใหม่ค่าย ปชป. date=2009-05-17 

หมวดหมู่:บุคคลจากอำเภอเชียรใหญ่
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:นายกองค์การนักศึกษาในประเทศไทย 
หมวดหมู่:นักโทษของประเทศไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
รายชื่อผลงานของคุมิ โคดะ

ผลงานเพลงทั้งหมดของคุมิ โคดะ

**อัลบั้ม**

**อัลบั้มสตูดิโอ**

**อัลบั้มพิเศษ**

**ซิงเกิล**
สัญลักษณ์:- ^ = ยังอยู่ในชาร์ต- ^^ = ไม่มีอันดับ- — = ไม่ทราบ

**ยอดจำหน่าย**

**อ้างอิง**
หมวดหมู่:คูมิ โคดะ
ไอบีเอ็มโรดรันเนอร์

thumb
ไอบีเอ็ม โรดรันเนอร์ (IBM Roadrunner) เป็นซูเปอร์คอมพิวเตอร์ที่ไอบีเอ็มร่วมกับสถาบันวิจัยแห่งชาติ Los Alamos National Laboratory จัดสร้างขึ้น ตั้งอยู่ที่รัฐนิวเม็กซิโก ประเทศสหรัฐอเมริกา  ได้รับจัดอันดับให้เป็นคอมพิวเตอร์ที่เร็วที่สุดในโลก จากการจัดอันดับของ เว็บไซต์ http://www.top500.org 
ไอบีเอ็ม โรดรันเนอร์มีมูลค่าในการก่อสร้างประมาณ 133 ล้านดอลลาร์สหรัฐ (ประมาณ สี่พันหกร้อยล้านบาท) ซึ่งถูกออกแบบมาให้รองรับการประมวลผลสูงสุดในช่วง Peak หรือ Peak Performance ที่ 1.7 Petaflops (1015 FLOPS) (ความเร็ว 1 Petaflops นั้นเปรียบเทียบเท่ากับความสามารถในการประมวลผลคำสั่ง 1 พันล้านล้านคำสั่งในหนึ่งวินาที) และนอกจาก IBM Roadrunner นี้จะเป็นซูเปอร์คอมพิวเตอร์ที่เร็วที่สุดในโลกแล้ว มันยังเป็นซุปเปอร์คอมพิวเตอร์ที่ประหยัดพลังงานอีกด้วย จากผลงานวิจัยพบว่า IBM Roadrunner กินไฟอยู่ที่ 444.94 Megaflops Per Watt of Power
หมวดหมู่:ซูเปอร์คอมพิวเตอร์
ซอล เบลโลว์

ซอล เบลโลว์ หรือ โซโลมอน เบลโลว์ (Saul Bellow หรือ Solomon Bellows) (10 มิถุนายน ค.ศ. 1915 - 5 เมษายน ค.ศ. 2005) ซอล เบลโลว์เป็นนักเขียนคนสำคัญชาวอเมริกันที่เกิดในแคนาดา เบลโลว์ได้รับทางวรรณกรรมหลายรางวัลที่รวมทั้งรางวัลพูลิตเซอร์ในปี ค.ศ. 1976, รางวัลโนเบลในปี ค.ศ. 1976 และได้รับมอบเหรียญศิลปินดีเด่นแห่งชาติแห่งสหรัฐอเมริกา (National Medal of Arts) ในปี ค.ศ. 1988 ซอล เบลโลว์เป็นนักเขียนคนเดียวที่ได้รับรางวัลหนังสือแห่งชาติ (National Book Award) สามครั้งและเป็นคนเดียวที่ได้รับการเสนอชื่อหกครั้ง
ราชสถาบันสวีเดน (Swedish Academy) สรรเสริญงานของซอล เบลโลว์ว่าเป็นงานที่เต็มไปด้วย

งานชิ้นสำคัญของซอล เบลโลว์ก็ได้แก่ The Adventures of Augie March (การผจญภัยของออจี มาร์ช), Herzog (แฮร์ซอก), Mr. Sammler's Planet (โลกของมิสเตอร์แซมม์เลอร์), Seize the Day (ฉวยโอกาส), Humboldt's Gift (ของขวัญของฮัมโบลดท์) และ Ravelstein (ราเวนสไตน์) ซอล เบลโลว์ถือกันว่าเป็นนักประพันธ์คนสำคัญของคริสต์ศตวรรษที่ 20 ผู้มี "อิทธิพลทางวรรณกรรมอันใหญ่หลวง" 

**งานเขียนบางชิ้น**

**นวนิยาย และ นวนิยายขนาดสั้น**
 Dangling Man (ค.ศ. 1944)- The Victim (ค.ศ. 1947)- The Adventures of Augie March (ค.ศ. 1953)- Seize the Day (ค.ศ. 1956)- Henderson the Rain King (ค.ศ. 1959)- Herzog (ค.ศ. 1964)- Mr. Sammler's Planet (ค.ศ. 1970)- Humboldt's Gift (ค.ศ. 1975) ชนะรางวัลพูลิตเซอร์ในปี ค.ศ. 1976- The Dean's December (ค.ศ. 1982)- More Die of Heartbreak (ค.ศ. 1987)- A Theft (ค.ศ. 1989)- The Bellarosa Connection (ค.ศ. 1989)- The Actual (ค.ศ. 1997)- Ravelstein (2000)

**รวมเรื่องสั้น**
 Mosby's Memoirs (ค.ศ. 1968)- Him with His Foot in His Mouth (ค.ศ. 1984)- Something to Remember Me By: Three Tales (ค.ศ. 1991)- Collected Stories (2001)

**งานแปล**
 Gimpel the Fool (ค.ศ. 1945) โดย ไอแซค บาเชวิส ซิงเกอร์ (แปลโดยซอล เบลโลว์ ในปี ค.ศ. 1953)

**สารคดี**
 To Jerusalem and Back (ค.ศ. 1976) - บันทึกชีวประวัติ- It All Adds Up (ค.ศ. 1994) - รวบรวมบทเขียน

**อ้างอิง**

**แหล่งข้อมูลอื่น**
 Mr. Sammler's City, City Journal, Spring 2008 date=2016-03-08 -  Nobel site with two speeches (one of which is an audio recording) & longer biography-  Annotated Bibliography of Criticism date=2009-08-31  by the Saul Bellow Society-  Bellow's 1955 autobiographical statement for reference book-  JM Coetzee on the early novels-  Slates assortment of other writers' takes on Bellow, mostly eulogistic-  Joyce Carol Oates on Saul Bellow-  Saul Bellow 'Bookweb' on literary website The Ledge, with suggestions for further reading. date=2007-09-26 -  Blogpost on Bellow's Russian family name–Belo or Belov?-  Saul Bellow, a neocon’s talefix-attempted=yes  by John Podhoretz
หมวดหมู่:นักเขียนชาวแคนาดา
หมวดหมู่:นักเขียนชาวอเมริกัน
หมวดหมู่:นักเขียนชาวยิว
หมวดหมู่:นักเขียนนวนิยายชาวอเมริกัน
หมวดหมู่:นักเขียนนวนิยายชาวแคนาดา
หมวดหมู่:นักเขียนเรื่องสั้นชาวอเมริกัน
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวแคนาดาผู้ได้รับรางวัลโนเบล
หมวดหมู่:ชาวอเมริกันผู้ได้รับรางวัลโนเบล
หมวดหมู่:ผู้ได้รับรางวัลพูลิตเซอร์สาขานวนิยาย
หมวดหมู่:ผู้ได้รับรางวัลหนังสือแห่งชาติ
หมวดหมู่:บุคคลจากมอนทรีออล
หมวดหมู่:ชาวอเมริกันเชื้อสายยิว
ดา คาโปะ

ดา คาโปะ (Da capo) เป็นเอโรเกะแนววิชวลโนเวลของญี่ปุ่นพัฒนาโดยเซอร์คัส ชุด limited ออกขายในวันที่ 28 มิถุนายน 2002 เล่นบนคอมพิวเตอร์เป็น CD-ROM ส่วนที่เป็น  DVD-ROM เริ่มวางขายวันที่ 26 กรกฎาคม 2002 version ภาษาอังกฤษเริ่มขายวันนี้ 25 ธันวาคม 2008 Da Capo เริ่มจากการเป็นเนื้อเรื่องสั้นๆใน fandisc ของ  Archimedes no Wasuremono หลังจากนั้นก็มีการออกภาคต่างๆตามมาอีกมากมายทั้งที่เป็น PC และ PlayStation 2 โดยในแต่ละภาคได้มีการปรับปรุงเนื้อเรื่องและ Gameplay โดยเนื้อเรื่องจะเปลี่ยนไปตามตัวเลือกต่างๆ โดยจะเป็นเนื้อเรื่องของตัวละครหญิงทั้งหมด 6 คน

**ตัวละคร**
 (Asakura Nemu)
หมวดหมู่:เกมญี่ปุ่น
หมวดหมู่:เอโรเกะ
หมวดหมู่:การ์ตูนญี่ปุ่นแนวฮาเร็ม
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
ซีบีเอส

ซีบีเอส (CBS) หรือ บริษัทแพร่สัญญาณซีบีเอส (CBS Broadcasting Inc.) เป็นเครือข่ายสถานีโทรทัศน์อเมริกัน หนึ่งในสามผู้ยิ่งใหญ่ แห่งวงการโทรทัศน์ของสหรัฐอเมริกา โดยอีกสองสถานีคือ เอ็นบีซี และเอบีซี และเช่นเดียวกับทั้งเอ็นบีซี ทางซีบีเอสเริ่มจากการเป็นสถานีวิทยุมาก่อน ชื่อมาจากชื่อเก่าของสถานีที่ใช้ชื่อว่า  ระบบแพร่สัญญาณโคลัมเบีย (Columbia Broadcasting System , โคลัมเบีย บรอดแคสติง ซิสเตม) ในบางครั้งจะเรียกว่าสถานี "เครือข่ายดวงตา" (Eye Network, อายเน็ตเวิร์ก) หรือเรียกง่าย ๆ ว่า "ดวงตา" (The Eye, ดิอาย) เนื่องจากรูปร่างโลโก้ของบริษัทที่มีลักษณะเป็นดวงตา หรือในบางครั้งก็เรียกว่า "เครือข่ายทิฟฟานี" (Tiffany Network, ทิฟฟานีเน็ตเวิร์ก) เช่นกัน ที่หมายถึงความมีคุณภาพสูงของรายการของซีบีเอสในช่วงระยะเวลาที่ดำรงตำแหน่งของผู้ก่อตั้ง วิลเลียม เอส. แพเลย์ (1927–1990) (พ.ศ. 2470-2533) และยังอาจหมายถึงการเริ่มออกอากาศทางโทรทัศน์สีครั้งแรกของช่องอีกด้วย ที่เกิดขึ้นในตึก ทิฟฟานี แอนด์ โค. ในนครนิวยอร์ก ในปี 1950 (พ.ศ. 2493) ดังนั้นจึงได้ฉายานามว่าเป็นระบบการออกอากาศโทรทัศน์สี (Color broadcasting system) ในช่วงที่เกิดนวัตกรรมนี้มา
เดิมสถานีเกิดจากยูไนเต็ดอินดีเพนเดนต์บรอดแคสเตอร์สอิงก์ ที่มีสถานีวิทยุ 16 สถานี ที่ซื้อมาจากวิลเลียม เอส. แพเลย์ ในปี 1928 (พ.ศ. 2471) และเปลี่ยนชื่อมาเป็น ระบบแพร่สัญญาณโคลัมเบีย และภายใต้การแนะนำของแพเลย์ ซีบีเอสก็เป็นเครือข่ายสถานีวิทยุที่ใหญ่ที่สุดในสหรัฐอเมริกา และเป็นบิ๊กทรีของเครือข่ายสถานีโทรทัศน์ในสหรัฐอเมริกา ในปี 1974 ซีบีเอสลดชื่อเต็มให้เหลือชื่อสั้น ๆ ว่า ซีบีเอส อิงก์ (CBS, Inc.) และต่อมาเดอะ เวสติงเฮาส์ อีเลกทริก คอร์โปเรชัน  ได้ครอบครองสถานีในปี 1995 (พ.ศ. 2538) และเปลี่ยนชื่อบริษัทที่ซื้อมาเป็น ซีบีเอส คอร์โปเรชัน (CBS Corporation) ในปี 2000 (พ.ศ. 2543) ซีบีเอสอยู่ใต้การควบคุมของ ไวอาคอม ในปลายปี 2005 (พ.ศ. 2548) ไวอาคอมแยกตัวเองและก่อตั้งซีบีเอส คอร์โปเรชันใหม่กับสถานีโทรทัศน์ซีบีเอส เป็นสถานีหลัก ซึ่งทั้งซีบีเอส คอร์โปรเรชัน และไวอาคอมใหม่ อยู่ภายใต้การควบคุมของ ซัมเนอร์ เรดสโตน ผ่าน เนชันนอลอมิวส์เมนต์ส บริษัทแม่ของทั้งสองบริษัท ก่อนที่จะควบกิจการเป็น ไวอาคอมซีบีเอส ในปลายปี 2019 (พ.ศ. 2562) และในปี 2022 (พ.ศ. 2565) ไวอาคอมซีบีเอส เปลี่ยนชื่อเป็น พาราเมาต์โกลบอล 
รายการที่มีชื่อเสียง ได้แก่ ซีเอสไอ: ไครม์ซีนอินเวสติเกชัน เอ็นซีไอเอส ฯลฯ

**สัญลักษณ์ประจำสถานี**
ในช่วงแรกของสถานี สัญลักษณ์ของสถานีจะเป็นตัวอักษรซีบีเอส ตัวพิมพ์ใหญ่ พร้อมไฟสปอตไลท์ส่องลงมา ใช้จนกระทั่ง วันที่ 20 ตุลาคม ค.ศ. 1951 ทางสถานีจึงเปลี่ยนสัญลักษณ์เป็นรูปดวงตา ที่ออกแบบโดย บิล โกลเด้น ซึ่งแรงบันดาลใจได้มาจากการที่เขาได้ไปท่องเที่ยวที่เพนซิลวาเนีย ดักซ์ คันทรี่ เขาได้พบกับสัญลักษณ์ดวงตาต่างๆ ที่ชาวนาวาดไว้บนยุ้งฉางเพื่อไล่วิญญาณอันชั่วร้าย บิลจึงนำแรงบันดาลใจนั้น มาทำโลโก้ของซีบีเอส  
สัญลักษณ์ดวงตาของซีบีเอส กลายเป็นสัญลักษณ์ที่ทางสถานีใช้มานานมากที่สุด โดยที่ไม่เคยเปลี่ยนโลโก้เลย ต่างจากหลายๆ ช่อง ที่เปลี่ยนบ่อยๆ

**ดูเพิ่ม**
 เอ็นบีซี- เอบีซี

**อ้างอิง**

**แหล่งข้อมูลอื่น**
 CBS-  CBS Eye-dentity Logo Guidelines website date=2010-08-27 

หมวดหมู่:พาราเมาต์โกลบอล
หมวดหมู่:สถานีโทรทัศน์ในสหรัฐ
หมวดหมู่:บริษัทที่ก่อตั้งในปี พ.ศ. 2470
หมวดหมู่:บริษัทที่ตั้งอยู่ในนครนิวยอร์ก
บริษัทแพร่สัญญาณอเมริกัน

บริษัทแพร่สัญญาณอเมริกัน (The American Broadcasting Company; ชื่อย่อ : เอบีซี; ABC) เป็นเครือข่ายสถานีโทรทัศน์ ในสหรัฐอเมริกา ก่อตั้งในปี พ.ศ. 2486 โดยมีที่มาจากเครือข่ายบลูเนตเวิร์ก (Blue Network) ของเอ็นบีซี เอบีซีเป็นกิจการของบริษัทเดอะวอลต์ดิสนีย์ และเป็นองค์กรในสายงานโทรทัศน์ดิสนีย์-เอบีซี ออกอากาศครั้งแรกในปี พ.ศ. 2491 มีสำนักงานใหญ่อยู่บริเวณอัปเปอร์เวสต์ไซด์ (Upper West Side) ของแมนแฮตตัน ในนครนิวยอร์ก ขณะที่สำนักงานด้านรายการของสถานีฯ อยู่ที่เมืองเบอร์แบงก์ รัฐแคลิฟอร์เนีย ซึ่งมีพื้นที่ติดกับสตูดิโอของวอลต์ดิสนีย์ และสำนักงานใหญ่ของบริษัทเดอะวอลต์ดิสนีย์ นอกจากนี้ยังมีสตูดิโออีกแห่ง ณ อาคาร 1500 Broadway ในไทม์สแควร์ในชื่อ Times Square Studios สำหรับออกอากาศรายการข่าวและวาไรตี้ยามเช้า Good Morning America และรายการในการเคาท์ดาวน์สู่ปีใหม่ชื่อดัง Dick Clark's New Year's Rockin' Eve with Ryan Secreat

**ดูเพิ่ม**
 เอ็นบีซี- ซีบีเอส

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ

หมวดหมู่:สถานีโทรทัศน์ในสหรัฐ
หมวดหมู่:บริษัทที่ก่อตั้งในปี พ.ศ. 2486
หมวดหมู่:บริษัทที่ตั้งอยู่ในนครนิวยอร์ก
แอดิวาเล แอคินูเย-อากบาเจ

แอดิวาเล แอคินูเย-อากบาเจ (Adewale Akinnuoye-Agbaje, เกิดวันที่ 22 สิงหาคม ค.ศ. 1967)​ เป็นนักแสดง​และอดีตนายแบบชาวอังกฤษ​เชื้อสายไนจีเรีย​ เป็นที่รู้จักจากการแสดงในบทบาท "​ไซมอน อเดบีซี"​ ตัวละครหลักจากละครชุดทางช่องเอชบีโอ​เรื่อง ​เดนคน คุกเดือด​ ในฤดูกาลที่ 1–4 (ค.ศ. 1997–2001)​, บทบาท "ล็อก-นาห์" จากภาพยนตร์เรื่อง ​เดอะมัมมี่ รีเทิร์น ฟื้นชีพกองทัพมัมมี่ล้างโลก​ (ค.ศ. 2001), บทบาท "นิกวานา วอมโบซี" จาก ​ล่าจารชน ยอดคนอันตราย​ (ค.ศ. 2002), ​บทบาท "มร.เอโค ทันเด" จากละครชุดของช่องเอบีซี​เรื่อง อสุรกายดงดิบ ในฤดูกาลที่ 2–3 (ค.ศ. 2005–2007), บทบาท "เคิร์ส" ใน ​ธอร์ เทพเจ้าสายฟ้าโลกาทมิฬ​​ (ค.ศ. 2013), บทบาท "มัลโก" จากละครชุดเรื่อง ​มหาศึกชิงบัลลังก์​ ฤดูกาลที่ 5 (ค.ศ. 2015), บทบาท "เดฟ ดูเออร์สัน" จากภาพยนตร์ชีวประวัติ​เรื่อง ​คนเปลี่ยนเกม​ (ค.ศ. 2015)​ และ ​บทบาท "เวย์ลอน โจนส์ / คิลเลอร์ครอค" จาก ทีมพลีชีพ มหาวายร้าย (ค.ศ. 2016)

**ประวัติ**
แอดิวาเล แอคินูเย-อากบาเจ เกิดที่เมืองอีสลิงตัน, เกรเทอร์ลอนดอน​ ประเทศอังกฤษ​ พ่อกับแม่ของเขาเป็นนักเรียนชาวไนจีเรียที่กำลังศึกษาอยู่ในสหราชอาณาจักร​ เมื่อเขาอายุได้เพียงแค่ 6 สัปดาห์ พ่อและแม่ชาวไนจีเรียของเขาได้ยกเขาให้กับครอบครัวคนผิวขาวในเมืองทิลบิวรี มณฑลเอสเซกซ์​ ไปเลี้ยงดูแทน โดยพ่อบุญธรรมที่รับเขาไปเลี้ยงมีอาชีพขับรถบรรทุก
ต่อมาเมื่อเขาอายุได้ 8 ขวบ พ่อและแม่ของเขานำเขากลับไปอยู่ด้วยที่ประเทศไนจีเรีย แต่เขากลับประสบปัญหาไม่สามารถพูดภาษาโยรูบาซึ่งเป็นภาษาท้องถิ่นของชาวแอฟริกาตะวันตก​ได้ ประกอบกับพ่อและแม่ของเขาไม่อนุญาตให้พูดภาษาอังกฤษ ทำให้เขาถูกส่งตัวกลับมายังเมืองทิลบิวรี ประเทศอังกฤษ โดยการถูกส่งกลับมาจากไนจีเรียทำให้เขาต้องประสบปัญหาความขัดแย้งทางอัตลักษณ์ส่วนตัว คือการเป็นบุคคลที่มีพื้นเพเป็นชาวแอฟริกันแต่กลับไม่สามารถพูดภาษาท้องถิ่นของตัวเองและไม่สามารถใช้ชีวิตในประเทศของตัวเองได้ ซ้ำยังต้องอยู่ในสภาพแวดล้อมของชาวยุโรปผิวขาวทั้งที่เป็นชาวแอฟริกันผิวดำและมีความแตกต่างจากคนอื่น ทำให้เขาไปเข้าร่วมกับแก็งค์อันธพาลเพื่อหนีจากการถูกรังแก จนกระทั่งเมื่ออายุ 16 ปีเขาเริ่มมีพฤติกรรมลักทรัพย์ ทำให้พ่อบุญธรรมของเขาต้องส่งเขาไปเรียนที่โรงเรียนประจำในเซอร์รีย์
เขาตัดสินใจศึกษาในระดับปริญญาตรีทางด้านนิติศาสตร์จนจบหลักสูตรนิติศาสตรบัณฑิต​จากคิงส์คอลเลจลอนดอน​ และศึกษาต่อในระดับปริญญาโทจนจบหลักสูตรนิติศาสตรมหาบัณฑิตจากมหาวิทยาลัยลอนดอน​ โดยในช่วงที่เขาเรียนอยู่ที่มหาวิทยาลัยเขาได้ทำงานในร้านขายเสื้อผ้าที่แนะนำและชักชวนเขาให้เป็นนักเดินแบบ​

**ผลงานแสดง**

**ภาพยนตร์**

**ละครโทรทัศน์**

**อ้างอิง**
หมวดหมู่:นักแสดงอังกฤษ
หมวดหมู่:นักแสดงภาพยนตร์ชายชาวสหราชอาณาจักร​
หมวดหมู่:พุทธศาสนิกชนชาวอังกฤษ
หมวดหมู่:ชาวอังกฤษเชื้อสายไนจีเรีย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:บุคคลจากลอนดอนโบโรอิสลิงตัน
หมวดหมู่:บุคคลจากเทศมณฑลเอสเซกซ์
หมวดหมู่:ศิษย์เก่าจากมหาวิทยาลัยลอนดอน
แมกกี เกรซ

มาร์กาเรต เกรซ ดีนิก (Margaret Grace Denig) หรือเป็นที่รู้จักในชื่อ แมกกี เกรซ (Maggie Grace) เกิดเมื่อวันที่ 21 กันยายน ค.ศ. 1983 เป็นนักแสดงและนางแบบชาวอเมริกันจากเวอร์ธิงตัน รัฐโอไฮโอ เธอหยุดเรียนระดับไฮสคูลและย้ายมาลอสแอนเจลิส รัฐแคลิฟอร์เนียกับแม่ของเธอหลังจากที่พ่อแม่เธอหย่าร้างกัน ขณะที่มีปัญหาด้านการเงิน เธอมีบทบาทในซีรีส์  Rachel's Room ในปี 2001 เธอได้รับการเสนอเข้าชิงรางวัลยังอาร์ติส ในปี 2002 กับบทสาวน้อยอายุ 15 ปีที่เป็นเหยื่อฆาตกรรมในซีรีส์เรื่อง Murder in Greenwich
ในปี 2004 เธอรับบทแชนนอน รัทเทอร์ฟอร์ด ในซีรีส์โด่งดังเรื่อง อสุรกายดงดิบ ที่เธอเป็นตัวละครหลักในสองฤดูกาลแรก ได้รับรางวัลร่วมในสาขานักแสดงกลุ่มจากรางวัลแซกอวอร์ดส เกรซยังแสดงร่วมกับทอม เวลลิง ใน The Fog ในปี 2005 เธอยังปรากฏตัวในเรื่อง Suburban Girl, The Jane Austen Book Club (ทั้งสองเรื่องปี 2007) และ Taken (2008)

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 1192254- MaggieGraceOfficial
หมวดหมู่:นักแสดงอเมริกัน
หมวดหมู่:บุคคลจากรัฐโอไฮโอ
เดจาวู (เพลงของบียอนเซ่ โนวส์)

"เดจาวู" (Déjà Vu) คือเพลงของบียอนเซ่ โนวส์ นักร้อง-นักแต่งเพลง แนวอาร์แอนด์บี ชาวอเมริกัน ร่วมกับศิลปินแนวฮิปฮอปอย่างเจย์-ซี ซึ่งได้ผลิตขึ้นโดย Rodney "Darkchild" Jerkins และโนวส์สำหรับอัลบั้มเดี่ยวชุดที่สองของเธอ อัลบั้มบี'เดย์ เพลงนี้ได้ผสมผสานดนตรีแนวอาร์แอนด์บีร่วมสมัยและแนวฟังก์ยุค 70 และได้ใช้เครื่องดนตรีหลายๆชนิด โดยมีกีตาร์เบส, hi-hat, ฮอร์น, และดรัมแมชชีน Roland TR-808 ชื่อและเนื้อเพลงของเพลงนี้ได้อ้างอิงไปถึงหญิงที่กำลังคิดถึงคนรักที่จากไป
เพลงนี้ได้วางจำหน่ายโดยเป็นซิงเกิลแรกของอัลบั้มในเดือนกรกฎาคม พ.ศ. 2549 ถึงแม้เพลงนี้จะได้จัดให้เป็น "เพลงยอดเยี่ยม" ที่ Music Of Black Origin (MOBO) Awards ประจำปี 2549 แต่กลับได้คำวิจารณ์ที่ดีและไม่ดีจากนักวิจารณ์หลายๆคน ซิงเกิลนี้ได้เข้าไปสู่สิบอันดับแรกของหลายๆชาร์ต อยู่อันดับหนึ่งของหลายชาร์ตในบิลบอร์ด และอยู่อันดับหนึ่งในชาร์ตซิงเกิลแห่งสหราชอาณาจักร

**รูปแบบและรายชื่อเพลง**
 ซีดีซิงเกิลญี่ปุ่น
# "เดจาวู" (เวอร์ชันอัลบั้ม) – 3:59- ซีดีซิงเกิลออสเตรเลีย ยุโรป และสหรัฐ
# "เดจาวู" (เวอร์ชันอัลบั้ม) – 3:58
# "เดจาวู" (Freemasons Radio Mix) – 3:15- ซีดีแม็กซีซิงเกิลสหรัฐ
# "เดจาวู" (เวอร์ชันอัลบั้ม) – 4:00
# "เดจาวู" (Freemasons Radio Mix) – 3:15
# "เดจาวู" (Freemasons Radio Mix – No Rap) – 3:15
# "เดจาวู" (Maurice's Nusoul Mix) – 6:01
# "เดจาวู" (Maurice's Nusoul Mixshow Mix) – 5:58- ซีดีแม็กซีซิงเกิลเยอรมนี
# "เดจาวู" (เวอร์ชันอัลบั้ม) – 3:58
# "เดจาวู" (Freemasons Radio Mix) – 3:15
# "เดจาวู" (Freemasons Club Mix – No Rap) – 8:05
# "เดจาวู" (Maurice's Nusoul Mix) – 6:01
# "เดจาวู" (Maurice's Nusoul Mixshow Mix) – 5:58
# "เดจาวู" (วิดีโอ) – 4:01- แผ่นเสียง 12 นิ้ว สหรัฐ
# "เดจาวู" (Main Version) – 4:00
# "เดจาวู" (Instrumental) – 4:00
# "เดจาวู" (Main Version) – 4:00
# "เดจาวู" (อะแคปเปลลา) – 3:52- แผ่นเสียง 12 นิ้ว (คลับมิกซ์)
# "เดจาวู" (Freemasons Club Mix – No Rap) – 8:05
# "เดจาวู" (Freemasons Radio Mix) – 3:15
# "เดจาวู" (Freemasons Club Mix Instrumental) – 8:00
# "เดจาวู" (Freemasons Radio Mix Instrumental) – 3:15

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**ประวัติการวางจำหน่าย**

**อ้างอิง**
หมวดหมู่:ซิงเกิลในปี พ.ศ. 2549
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของบียอนเซ่ โนวส์
หมวดหมู่:เพลงของเจย์-ซี
จอยซ์ แคโรล โอทส์

จอยซ์ แคโรล โอทส์ (Joyce Carol Oates) (16 มิถุนายน ค.ศ. 1938 - ) จอยซ์ แคโรล โอทส์เป็นนักเขียนนวนิยาย เรื่องสั้น บทละคร โคลงกลอน วิพากษ์วรรณกรรม, ศาสตราจารย์ และ บรรณาธิการคนสำคัญชาวอเมริกัน งานเขียนหนังสือของโอทส์ได้รับการตีพิมพ์เป็นครั้งแรกในปี ค.ศ. 1963 และตั้งแต่นั้นมาก็มีงานเขียนนวนิยายกว่าห้าสิบเล่ม นอกไปจากนั้นก็ยังมีงานเขียนเรื่องสั้น โคลงกลอน และบทความ นวนิยายเรื่อง them ที่เขียนในปี ค.ศ. 1969 ได้รับรางวัลหนังสือแห่งชาติในปี ค.ศ. 1970 นวนิยาย Black Water (ค.ศ. 1992), What I Lived For (ค.ศ. 1994) และ Blonde (ค.ศ. 2000) ได้รับการเสนอชื่อสำหรับรางวัลพูลิตเซอร์ จอยซ์ แคโรล โอทส์เป็นนักเขียนนวนิยายคนสำคัญคนหนึ่งของสหรัฐอเมริกามาตั้งแต่คริสต์ทศวรรษ 1960
จอยซ์ แคโรล โอทส์เป็นศาสตราจารย์สอนวิชาการเขียนสร้างสรรที่มหาวิทยาลัยพรินซ์ทันมาตั้งแต่ปี 1978
นามปากกาที่ใช้ในการเขียนรวมทั้ง "Rosamond Smith" และ "Lauren Kelly"

**อ้างอิง**

**ดูเพิ่ม**
 ประเภทของงานวรรณกรรม 
หมวดหมู่:นักเขียนชาวอเมริกัน
หมวดหมู่:กวีชาวอเมริกัน
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลหนังสือแห่งชาติ
หมวดหมู่:ผู้ได้รับรางวัลโอ เฮนรี
หมวดหมู่:นักเขียนบทละคร
หมวดหมู่:นักเขียนเรื่องสั้นชาวอเมริกัน
หมวดหมู่:นักเขียนนวนิยายชาวอเมริกัน
หมวดหมู่:สมาชิกเมนซา
หมวดหมู่:บุคคลจากรัฐนิวยอร์ก
หมวดหมู่:รัฐแบ่งตามสถานภาพอำนาจ

หมวดหมู่:การเมืองแบ่งตามภูมิภาค
หมวดหมู่:คำศัพท์การทหาร
หมวดหมู่:ความสัมพันธ์ระหว่างประเทศ
หมวดหมู่:คำศัพท์การเมือง
หมวดหมู่:ภูมิศาสตร์การเมือง
หมวดหมู่:ประเทศแบ่งตามสถานะ
วันอังคารแห่งความทรงจำกับครูมอร์รี

วันอังคารแห่งความทรงจำกับครูมอร์รี (Tuesdays with Morrie) เป็นงานเขียนเชิงชีวประวัติ-ปรัชญา ของมิตช์ อัลบอม (Mitch Albom) นักข่าวชาวสหรัฐอเมริกา เล่าถึงเหตุการณ์ที่เกิดขึ้นจริงกับอาจารย์และนักสังคมวิทยาชื่อ มอร์รี ชวอตซ์ (Morrie Schwartz) ได้แก่เรื่องราวความผูกพันของอาจารย์ท่านนี้กับบรรดาลูกศิษย์ วรรณกรรมเรื่องนี้ได้รับการดัดแปลงเป็นภาพยนตร์โทรทัศน์โดยใช้ชื่อเดียวกัน กำกับการแสดงโดย มิค แจ็กสัน ออกอากาศที่ประเทศสหรัฐอเมริกาตั้งแต่วันที่ 5 ธันวาคม ค.ศ. 1999 นำแสดงโดย Hank Azaria
หัวใจสำคัญของทั้งหนังสือและภาพยนตร์สื่อถึงสิ่งที่มิตช์ ได้เรียนรู้จากครูมอร์รีผู้ำกำลังจะตาย เกี่ยวกับแง่มุมในการใช้ชีวิต
หนังสือตีพิมพ์ครั้งแรกในปี ค.ศ. 1997 เป็นฉบับปกแข็ง ต่อมาได้ตีพิมพ์ฉบับปกอ่อนในเดือนตุลาคม ค.ศ. 2002 และ ค.ศ. 2006 โดยในครั้งหลังนี้ได้ตีพิมพ์ไปแล้วมากกว่า 11 ล้านฉบับ ติดอันดับหนังสือขายดีตลอดกาลของ New York Times
ฉบับแปลภาษาไทยแปลโดย อมรรัตน์ โรเก้ โดยสำนักพิมพ์ซีเอ็ดยูเคชั่น เมื่อ พ.ศ. 2543 ได้รับรางวัลชมเชย หนังสือแปลดีเด่น กลุ่มหนังสือนวนิยาย จากกระทรวงศึกษาธิการ เมื่อปี พ.ศ. 2544

**อ้างอิง**

**แหล่งข้อมูลอื่น**
  Tuesdays with Morrie.com - เว็บไซต์อย่างเป็นทางการ
หมวดหมู่:วรรณกรรมทั่วไป
หมวดหมู่:ชีวประวัติ
รางวัลโอ เฮนรี

รางวัลโอ เฮนรี (O. Henry Award) เป็นรางวัลประจำปีที่มอบให้แก่เรื่องสั้นที่ได้รับการตัดสินว่ามีคุณค่า ชื่อของรางวัลมาจากชื่อของนักเขียนชาวอเมริกันผู้มีความสามารถในการเขียนเรื่องสั้นชื่อโอ. เฮนรี ชื่อของรางวัลคือ “O. Henry Award” ไม่ใช่ “O. Henry Prize” ส่วนงานรวมเล่มของเรื่องสั้นเรียกว่า “PEN/O. Henry Prize Stories” เป็นงานพิมพ์ประจำปีของเรื่องสั้นที่ได้รับการคัดเลือกว่าเป็นเรื่องที่ดีที่สุดประจำปียี่สิบเรื่องที่เขียนเป็นภาษาอังกฤษและได้รับการพิมพ์ในนิตยสารในสหรัฐอเมริกาและแคนาดา 
งานรวมเล่มๆ แรกชื่อ Prize Stories 1919: The O. Henry Memorial Awards (เรื่องได้รับรางวัลประจำปี ค.ศ. 1919: รางวัลอนุสรณ์โอ. เฮนรี) 

**ประวัติ**
รางวัลโอ เฮนรีมอบกันเป็นครั้งแรกในปี ค.ศ. 1919  จนกระทั่งมาถึงปี ค.ศ. 2003 บรรณาธิการจะเลือกเรื่องสั้นยี่สิบเรื่องแต่ละเรื่องก็จะได้รับรางวัลโอ เฮนรี เรื่องที่เขียนเป็นภาษาอังกฤษเป็นครั้งแรกที่ได้รับการพิมพ์ในนิตยสารในสหรัฐอเมริกาและแคนาดาทุกเรื่องมีสิทธิที่จะได้รับการพิจารณา แต่ละปีก็จะมีผู้ตัดสินสามคนที่ได้รับแต่งตั้งให้ทำหน้าที่เป็นผู้เลือก ผู้ตัดสินแต่ละคนก็จะได้รับเรื่องสั้นทั้งยี่สิบเรื่องโดยไม่มีการระบุว่าผู้ใดเป็นผู้เขียน และต่างคนก็จะเลือกเรื่องสั้นที่มีเห็นว่ามีคุณค่า และออกความเห็นเกี่ยวกับเรื่องที่เลือก
จุดประสงค์ของรางวัลโอ เฮนรีก็เพื่อเป็นการส่งเสริมศิลปะของการเขียนเรื่องสั้น เมื่อมาถึงปี ค.ศ. 2003 ก็ได้มีการเพิ่มรางวัลใหม่ The O. Henry Prize Stories ซึ่งเป็นรางวัลที่อุทิศให้แก่นักเขียนผู้มีประวัติการเขียนเรื่องสั้นอันดีเด่น The O. Henry Prize Stories ของปี ค.ศ. 2007 เป็นรางวัลที่มอบให้แก่เชอร์วูด แอนเดอร์สัน (Sherwood Anderson) นักเขียนเรื่องสั้นชาวอเมริกัน

**อ้างอิง**
อัปเปอร์เวสต์ไซด์

อัปเปอร์เวสต์ไซด์ มองจากแม่น้ำฮัดสัน
อัปเปอร์เวสต์ไซด์ (Upper West Side) เป็นย่านในแมนแฮตตันในนิวยอร์กซิตี ตั้งอยู่ระหว่างเซ็นทรัลพาร์กและแม่น้ำฮัดสัน เหนือถนนที่ 59
เช่นเดียวกับอัปเปอร์อีสต์ไซด์ บริเวณอัปเปอร์เวสต์ไซด์โดยมาเป็นย่านอยู่อาศัยและย่านธุรกิจ ที่ส่วนใหญ่ที่เป็นที่อยู่อาศัยในบริเซณนี้จะทำงานในย่านที่เป็นย่านธุรกิจมากกว่าอย่างในมิดทาวน์และโลเวอร์แมนแฮตตัน จุดเด่นย่านนี้คือไม่เคยมีกฎระเบียบที่เคร่งครัด และปัจจุบันก็มีเพิ่มมาบ้าง และยังมีชื่อเสียงด้านเป็นบ้านของคนทำงานที่ร่ำรวย มีวัฒนธรรม มีรสนิยมศิลปะ ซึ่งตรงข้ามกับโลเวอร์เวสต์ไซด์ ที่เป็นบ้านคนไร้แบบแผนของคนทำงานด้านธุรกิจ การค้า ผู้อยู่อาศัยในย่านนี้มีรายได้เหนือกว่าเกณฑ์เฉลี่ยของชาวแมนแฮตตัน
หมวดหมู่:แมนแฮตตัน
ซีจีทีเอ็น รุสสกีย์

ซีจีทีเอ็น รุสสกีย์   (CGTN Russkiy) เป็นเป็นช่องรายการข่าวโทรทัศน์ภาคภาษารัสเซียของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 10 กันยายน ค.ศ. 2009 นำเสนอรายการข่าวในรัสเซียและทั่วโลกรวมถึงรายการที่นำเสนอศิลปวัฒนธรรมและภาพลักษณ์ของประเทศจีน ในรูปแบบภาษารัสเซีย
ซีซีทีวี รุสสกีย์ ได้เปลี่ยนชื่อเป็น ซีจีทีเอ็น รุสสกีย์ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวีรุสสกีย์เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน

**ดูเพิ่ม**
 ซีจีทีเอ็น- ซีจีทีเอ็น เอสปาญอล- ซีจีทีเอ็น ฟร็องแซ- ซีจีทีเอ็น อะรอบียะฮฺ
หมวดหมู่:สถานีโทรทัศน์
ร
หมวดหมู่:รัฐที่ได้รับการรับรองอย่างไม่สมบูรณ์

หมวดหมู่:กฎหมายระหว่างประเทศ
หมวดหมู่:กรณีพิพาทเรื่องอาณาเขต
หมวดหมู่:ประเทศแบ่งตามสถานะ
หมวดหมู่:การรับรองสถานะทางการทูต
ru:Категория:Непризнанные государства
อิริโอโมเตะ

แผนที่ของเกาะอิริโอโมเตะและเกาะอื่นๆในหมู่เกาะยาเอยามะ
ภาพเกาะอิริโอโมเตะมองจากอวกาศ เมื่อเดือนสิงหาคม พ.ศ. 2534
อิริโอโมเตะ (Iriomote-jima; Irimutī; Iriumuti) เป็นเกาะที่ใหญ่ที่สุดในหมู่เกาะยาเอยามะ และใหญ่เป็นอันดับสองในจังหวัดโอกินาวะ รองจากเกาะโอกินาวะ
เกาะนี้มีพื้นที่ 289 กม.2 มีประชากรน้อยกว่า 2,000 คน และมีโครงสร้างพื้นฐานเฉพาะบนถนนเลียบชายหาดสายเดียวที่เชื่อมต่อหมู่บ้านทางด้านเหนือกับชายทะเลด้านตะวันออก บนเกาะไม่มีสนามบิน นักท่องเที่ยวส่วนใหญ่จึงมาทางเรือข้ามฟากจากเกาะอิชิงากิ ซึ่งใน พ.ศ. 2546 มีนักท่องเที่ยวเดินทางมามากกว่า 150,000 คน เกาะนี้อยู่ในเขตของเมืองทาเกโตมิ จังหวัดโอกินาวะ

**ภูมิประเทศและภูมิอากาศ**
เกาะอิริโอโมเตะมีภูมิอากาศแบบทะเลกึ่งโซนร้อน มีอุณหภูมิเฉลี่ยตลอดทั้งปี 23.4°C และมีอุณหภูมิเฉลี่ยในแต่ละเดือนตั้งแต่ 17.6°C ในเดือนมกราคม จนถึง 28.4°C ในเดือนกรกฎาคม มีฤดูไต้ฝุ่นที่โดยเฉลี่ยจะอยู่ระหว่างเดือนมิถุนายนจนถึงกันยายน
พื้นที่ส่วนใหญ่ของเกาะเป็นป่ากึ่งโซนร้อนหนาทึบและป่าชายเลน พื้นที่ 80% เป็นเขตอนุรักษ์ และพื้นที่ 34.3% ได้รับการประกาศให้เป็นอุทยานแห่งชาติอิริโอโมเตะ จุดที่สูงที่สุดบนเกาะคือ ภูเขาโคมิ (古見岳 Komidake) มีความสูง 470 เมตร
เกาะอิริโอโมเตะมีชื่อเสียงจากแมวป่าอิริโอโมเตะ (Prionailurus iriomotensis; Iriomote-yamaneko) ซึ่งเป็นแมวป่าที่ออกหากินตอนกลางคืนที่ใกล้สูญพันธุ์ พบเฉพาะบนเกาะอิริโอโมเตะ ประเมินว่ามีแมวป่าอิริโอโมเตะเพียงประมาณ 100 ตัวที่อาศัยอยู่ในธรรมชาติ

**ประวัติศาสตร์**
ก่อนสิ้นสุดสงครามโลกครั้งที่สอง เกาะอิริโอโมเตะแทบไม่มีประชากรอาศัยอยู่เนื่องจากมาลาเรียระบาด แรกเริ่มนั้นพื้นที่บนเกาะถูกใช้เป็นแหล่งเพาะปลูกข้าว ในระหว่างสงคราม ผู้ที่อาศัยอยู่บนเกาะอิชิงากิบางส่วนต้องลี้ภัยมายังเกาะอิริโอโมเตะ และบางคนก็ติดเชื้อมาลาเรีย
หลังสิ้นสุดสงคราม กองทัพสหรัฐอเมริกาในญี่ปุ่นกำจัดมาลาเรียออกไปจากเกาะ และไม่เคยปรากฏการติดเชื้ออีกเลย รายได้ของเกาะส่วนใหญ่มาจากการท่องเที่ยวและผลผลิตทางเกษตรกรรม โดยเฉพาะสับปะรดและการประมง

**ภาพ**

**แหล่งข้อมูลอื่น**
อิริโอโมเตะ
*Iriomote Island
หมวดหมู่:เกาะในจังหวัดโอกินาวะ
ป้อมปืนนาวาโรน

ป้อมปืนนาวาโรน (The Guns of Navarone) เป็นภาพยนตร์สงครามที่ออกฉายในปี ค.ศ. 1961 สร้างจากนวนิยายในชื่อเดียวกันของแอลิสแตร์ แมกลีน นักเขียนชาวสกอตแลนด์ อดีตทหารเรือในสงครามโลกครั้งที่สอง  มีเนื้อเรื่องเกี่ยวกับเหตุการณ์สมมุติในยุทธการโดเดคานีส ในปี ค.ศ. 1943 เมื่อทหารสัมพันธมิตรพยายามบุกเข้ายึดหมู่เกาะโดเดคานีสกลางทะเลอีเจียนของกรีซ ที่ตกอยู่ใต้การยึดครองของนาซีเยอรมัน  แต่ไม่สามารถรุกคืบหน้าไปได้ เนื่องจากถูกระดมยิงจากป้อมปืนที่ตั้งอยู่บนยอดเขานาวาโรน  ประกอบกับมีข่าวว่าทัพนาซีจะยกพลบุกที่มั่นของสัมพันธมิตร  ฝ่ายสัมพันธมิตรจึงชิงส่งจารชนเข้าแทรกซึม และทำลายป้อมปืนลงเสียก่อน
ภาพยนตร์ประสบความสำเร็จด้านรายได้ เป็นภาพยนตร์ทำเงินสูงสุดในปี 1961 ด้วยยอดรายได้ 18 ล้านเหรียญ  ภาพยนตร์ได้รับการเสนอชื่อเข้าชิง 7 รางวัลออสการ์  และได้รับรางวัลออสการ์สาขาเทคนิคพิเศษยอดเยี่ยม  นอกจากนั้นยังได้รับรางวัลลูกโลกทองคำ สาขาภาพยนตร์ยอดเยี่ยม และดนตรีประกอบยอดเยี่ยม 
จากความสำเร็จของภาพยนตร์ ทำให้แอลิสแตร์ แมกลีนเขียนนวนิยายภาคต่อ ชื่อ Force 10 from Navarone ในปี 1968 และนำมาสร้างเป็นภาพยนตร์ในปี 1978 นำแสดงโดยโรเบิร์ต ชอว์, เอดเวิร์ด ฟ็อกซ์, บาร์บารา บาก และแฮริสัน ฟอร์ด  ภาพยนตร์ภาคต่อประสบความล้มเหลวอย่างสิ้นเชิง ทั้งรายได้และคำวิจารณ์ 

**อ้างอิงและเชิงอรรถ**

**แหล่งข้อมูลอื่น**
 The Guns of Navarone-  ป้อมปืนนาวาโรน หนามแหลมมีพิษที่ยอกอกอังกฤษ
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่ออกฉายในปี พ.ศ. 2504
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในประเทศกรีซ
หมวดหมู่:ภาพยนตร์ที่ถ่ายทำในประเทศกรีซ
หมวดหมู่:ภาพยนตร์ที่ถ่ายทำในประเทศมอลตา
วิกิพีเดีย:เสนอบทความคัดสรร/อสุรกายดงดิบ

=== อสุรกายดงดิบ**
อสุรกายดงดิบ ถูกเสนอเมื่อ 19 กันยายน พ.ศ. 2552 และจะได้รับการพิจารณาภายในวันที่ 3 ตุลาคม พ.ศ. 2552
 เสนอชื่อโดย Sry85
สนับสนุน 
# จัดปาย  --sard112 15:34, 21 กันยายน 2552 (ICT)
# สนับสนุน --Hechan 15:11, 23 กันยายน 2552 (ICT)
คัดค้าน
#
#
เสนอแนะการปรับปรุง
# ลิงก์แดงในหน้าบทความยังเยอะอยู่เลยครับ --Mahatee | พูดคุย 17:19, 21 กันยายน 2552 (ICT)
#* คิดว่าลิงก์แดงไม่มีผลต่อเนื้อหาบทความ เพราะเป็น  ชื่อดารา ชื่อซีรีส์ ชืื่อสื่อมวลชน จริง ๆ จะลบลิงก์แดงออกก็ได้ แต่ปล่อยให้แดงไว้ จะได้เขียนเพิ่มต่อได้ ซึ่งผมก็ทยอยเขียนบทความเพิ่มด้วยครับ --Sry85 17:31, 21 กันยายน 2552 (ICT)
หมู่เกาะรูปโค้ง

หมู่เกาะรูปโค้ง (island arc) เป็นหมู่เกาะประเภทหนึ่งเกิดขึ้นจากการแปรสัณฐานแผ่นธรณีภาคด้วยแผ่นเปลือกโลกใต้มหาสมุทรมุดตัวลงใต้แผ่นเปลือกโลกอีกแผ่นหนึ่งทำให้เกิดหินหนืด (magma) หมู่เกาะรูปโค้งที่เกิดขึ้นตามขอบของแผ่นเปลือกทวีป (เช่น ส่วนใหญ่ของแอนดีส อเมริกากลาง แนวเทือกเขาแคนา) อาจเรียกว่า volcanic arc
การสูญเสียของสารระเหยของแผ่นเปลือกโลกที่กำลังมุดตัวในเขตมุดตัวของเปลือกโลกทำให้สิ่งหลอมเหลวบางส่วนของเนื้อโลกด้านบนเกิดเป็นหินหนืดของแคลซ์-อัลคาไลน์ที่มีความหนาแน่นต่ำจึงเบาตัวดันแทรกซอนขึ้นมาผ่านแผ่นชั้นธรณีภาคที่อยู่ด้านบน ผลได้ทำให้เกิดเป็นแนวภูเขาไฟเรียงรายยาวขนานไปกับขอบเขตรอยต่อของแผ่นเปลือกโลก 2 แผ่นที่กำลังเคลื่อนที่ลู่เข้าหากันและโค้งออกด้านนอกเข้าหาแผ่นเปลือกโลกที่กำลังมุดตัว ลักษณะนี้เป็นผลเนื่องมาจากหลักเรขาคณิตของการย่นตัวของแผ่นเปลือกโลกเป็นรูปทรงกลมไปตามแนวบนผิวทรงกลมหนึ่งๆ
ด้านที่กำลังมุดตัวของหมู่เกาะรูปโค้งจะเป็นร่องลึกก้นสมุทรที่แคบและลึกซึ่งเป็นร่องรอยบนพื้นผิวโลกที่แสดงถึงขอบเขตรอยต่อระหว่างแผ่นเปลือกโลกที่กำลังมุดตัวกับแผ่นเปลือกโลกที่วางขี่ทับอยู่ด้านบน แนวร่องลึกนี้เกิดขึ้นจากการดึงโดยแรงโน้มถ่วงของแผ่นเปลือกโลกที่กำลังมุดตัวซึ่งมีความหนาแน่นมากกว่าลากดึงลงไป มีการเกิดแผ่นดินไหวตามแนวขอบเขตการมุดตัวนี้โดยมีจุดไฮโปเซนเตอร์ของการไหวสะเทือนอยู่ที่ระดับที่ลึกลงไปใต้แนวหมู่เกาะรูปโค้งนี้ เรียกแนวการเกิดไหวสะเทือนนี้ว่าแนววาดาติ-เบนนิออฟ (Wadati-Benioff)
แอ่งมหาสมุทรที่กำลังลดขนาดลงด้วยการมุดตัวนี้เรียกว่า ‘มหาสมุทรส่วนที่เหลือ’ (remnant ocean) ด้วยมันกำลังหดตัวลงอย่างช้าๆและบดขยี้จากการชนกันของแผ่นเปลือกโลก กระบวนการนี้เกิดขึ้นครั้งแล้วครั้งเล่าตลอดประวัติทางธรณีวิทยาของโลกใบนี้

**ตัวอย่าง**

**หมู่เกาะรูปโค้งโบราณ**
 หมู่เกาะอินซูลาร์- หมู่เกาะอินเตอร์มอนเทน
หมวดหมู่:เกาะ
หมวดหมู่:แผ่นเปลือกโลก
รางวัลหนังสือแห่งชาติ

ไฟล์:Norman Mailer (1948).jpg|thumb|240px |นอร์มัน เมลเลอร์ผู้ได้รับ "เหรียญสำหรับผู้มีผลงานทางวรรณกรรมอเมริกันอันดีเด่น" ในปี ค.ศ. 2005
รางวัลหนังสือแห่งชาติ (National Book Award) เป็นรางวัลทางวรรณกรรมที่เด่นที่สุดรางวัลหนึ่งในสหรัฐอเมริกา ที่เริ่มขึ้นในปี ค.ศ. 1950 รางวัลหนังสือแห่งชาติเป็นรางวัลประจำปีที่มอบให้แก่นักเขียนชาวอเมริกันกับวรรณกรรมที่ได้รับการตีพิมพ์ในปีก่อนหน้านั้น และรางวัลสำหรับความสำเร็จตลอดชีพ (lifetime achievement award) ที่รวมทั้ง "เหรียญสำหรับผู้มีผลงานทางวรรณกรรมอเมริกันอันดีเด่น" (Medal of Distinguished Contribution to American Letters) และ "รางวัลนักเขียนวรรณกรรม" (Literarian Award) จุดมุ่งหมายของรางวัลก็เพื่อ "แสดงถึงความเห็นในคุณค่าของสิ่งที่ดีที่สุดในวรรณกรรมอเมริกัน, เพื่อเผยแพร่ผู้มีความสนใจในวรรณกรรมให้มากขึ้น และ เพื่อส่งเสริมคุณค่าทางวัฒนธรรมของงานเขียนที่ดีในอเมริกา ในปี ค.ศ. 1988 มูลนิธีหนังสือแห่งชาติ (National Book Foundation) ก็ได้รับการก่อตั้งให้เป็นองค์กรผู้บริหารรางวัลหนังสือแห่งชาติ
รางวัลหนังสือแห่งชาติมีด้วยกันสี่สาขา: นวนิยาย, สารคดี, กวีนิพนธ์ และ วรรณกรรมเยาวชน เดิมมีสาขามากกว่าสี่แต่ถูกยุบเลิกไปหรือรวมเข้ากับสี่สาขาในปัจจุบัน
ผู้ได้รับรางวัลของแต่ละสาขาจะได้รับเลือกโดยกลุ่มผู้เชี่ยวชาญอิสระและอาสาสมัครห้าคน กลุ่มผู้เลือกจะพิจารณาหนังสือเป็นจำนวนร้อยในแต่ละสาขา ประธานของแต่ละกลุ่มประกาศผู้ได้รับรางวัลที่หนึ่งและผู้ได้รับรางวัลอันดับรองในงานประกาศรางวัลที่จัดขึ้นในเดือนพฤศจิกายนของทุกปี ผู้ได้รับรางวัลได้รับรางวัลเงินสดเป็นจำนวน $10,000 และประติมากรรมสัมฤทธิ์ ผู้เข้ารอบสุดท้ายได้รับเงินสมนาคุณ $1,000, เหรียญ และประกาศนียบัตร

**ผู้ได้รับรางวัลในปี ค.ศ. 2008**
 Shadow Country โดย ปีเตอร์ แมทเธียสเซ็น (Peter Matthiessen) - The Hemingses of Monticello: An American Family โดย แอนเน็ท กอร์ดอน-รีด (Annette Gordon-Reed)  - Fire to Fire: New and Collected Poems โดย มาร์ค โดที (Mark Doty)  - What I Saw and How I Lied โดย จูดี บลันเดลล์ (Judy Blundell)  

**อ้างอิง**

**ดูเพิ่ม **
 ผู้ได้รับรางวัลหนังสือแห่งชาติ
งูหลามบอล

งูหลามบอล หรือที่นิยมเรียกว่า บอลไพธอน (ball python; Python regius) เป็นงูเหลือมชนิดหนึ่งที่อาศัยอยู่ในทุ่งหญ้า ไม้พุ่ม และป่าเปิดที่แอฟริกาตะวันตกถึงแอฟริกากลาง ถือเป็นงูเหลือมแอฟริกันไม่มีพิษที่มีขนาดเล็กที่สุด โดยมีความยาวสูงสุดที่ cm ส่วนชื่อ "บอลไพธอน" สื่อถึงแนวโน้มที่งูหลามจะขดตัวเป็นลูกบอลเมื่อเกิดความเครียดหรือทำให้ตกใจ

**ข้อมูลทั่วไป**
มีถิ่นกำเนิดในทวีปแอฟริกา  โดยพบตั้งแต่แอฟริกากลางไปจนถึงแอฟริกาตะวันตก โดยปกติแล้วงูหลามบอลมักจะใช้ชีวิตอยู่บนพื้นดินมากกว่าอยู่บนต้นไม้  แต่ก็พบบ่อยครั้งที่พบงูหลามบอลอยู่บนต้นไม้ได้เช่นกัน ลักษณะทั่วไป งูหลามบอลจัดเป็นงูขนาดกลาง มีรูปร่างค่อนข้างอ้วน ป้อม สั้น ขนาดโดยทั่วไปแล้วมักจะไม่เกิน 1.2 เมตร ลำตัวอาจมีสีน้ำตาลอ่อนไปจนถึงสีเหลืองสด ตัดกับลวดลายสีดำทั่วทั้งตัว โดยงูแต่ละตัวจะมีลวดลายไม่ซ้ำกัน 
อุปนิสัย งูหลามบอลเป็นงูที่มีนิสัยไม่ดุร้ายก้าวร้าว เมื่อพบกับศัตรูจะขดตัวกลมคล้ายลูกบอล จึงเป็นที่มาของชื่อ  และอาหารจะกินแต่เฉพาะหนูและสัตว์ฟันแทะเท่านั้น ซึ่งแตกต่างจากงูหลาม งูเหลือม ชนิดอื่น ๆ การแพร่พันธุ์ จะกระทำในฤดูใบไม้ผลิ หรือหลังจากฤดูหนาว โดยมักเป็นช่วงปลายปี โดยตัวผู้จะเลื้อยคลอเคลียกับตัวเมียไปทางด้านข้าง ใช้หางเขี่ยคลอเคลียไปบนหลังตัวเมีย มีการใช้เทคนิค นวดตัวเมียโดยใช้สเปอร์และปลายหาง เมื่อเป็นที่ถูกใจตัวเมียจะม้วนหางขึ้นเพื่อให้ตัวผู้ได้ผสมพันธุ์  จากนั้น 1-4 เดือนต่อมา ตัวเมียจะออกไข่ ประมาณ 5-8 ฟอง ในการกกไข่ ตัวเมียทำหน้าที่เพียงป้องกันไข่ ไม่ได้ใช้การสั่นของกล้ามเนื้อเพื่อกระตุ้นไข่หรือให้ความอบอุ่น ในขณะที่เป็นลูกงูนั้น การลอกคราบจะถี่มากช่วงปีแรกเฉลี่ยเดือนละครั้ง 
จากอุปนิสัยที่ไม่ดุร้ายและสีสันลวดลายที่สวยงาม ทำให้งูหลามบอลเป็นสัตว์เลี้ยงที่ได้รับความนิยมเป็นอันดับต้น ๆ ชนิดหนึ่งของผู้ที่ชื่นชอบสัตว์เลื้อยคลาน โดยสามารถเลี้ยงได้ในตู้กระจกหรือกล่องพลาสติก อีกทั้งสามารถเพาะขยายพันธุ์ในที่เลี้ยงได้เพื่อให้ได้ลวดลายสีสันที่แตกต่างแปลกออกไปด้วยหลักของสัณฐานวิทยา ซึ่งงูตัวที่มีสีสันหรือลวดลายสวยงามแตกต่างไปจากตัวอื่นทั่วไป จะมีสนราคาแพงกว่าปกติมาก

**เทพปกรณัมกรีก**
งูหลามบอลได้ถูกกล่าวถึงในเทพปกรณัมกรีกไว้ว่า เมื่อ มหาเทพซูสได้มีจิตปฏิพัทธ์ต่อ นางเลโต ทำให้ เทพีฮีรา มเหสีเอกเกิดความหึงหวงจึงกลั่นแกล้งด้วยการส่ง งูหลามบอลที่เลี้ยงไว้ไปตามรังควาน นางจึงต้องอุ้มครรภ์หนีซอกซอนไปจนถึง เกาะดีลอส (Delos) โปเซดอน มีความสงสารบันดาลให้เกาะผุดขึ้นในทะเล เพื่อให้นางได้ประสูติ เทพอพอลโล กับ เทพีอาร์เตมิส บนเกาะนั้น ทันทีที่ประสูติจากครรภ์มารดา เทพอพอลโล ก็จับงูหลามบอลฆ่าทิ้งเสีย จึงได้รับการขนานนามว่า ไพธูส (Pytheus) ซึ่งแปลว่า “ผู้สังหารงูหลาม”

**ระเบียงภาพ**

**อ้างอิง**

**แหล่งข้อมูลอื่น**
 access-date=12 September 2007- year=2007- pmc=6048943 
หมวดหมู่:วงศ์งูเหลือม
หมวดหมู่:สัตว์ที่พบในทวีปแอฟริกา
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี

80px
หน้านี้เป็นหน้ารวมบทความของเกี่ยวกับผู้ที่ได้รับ "เครื่องรัฐอิสริยาภรณ์เหรียญแห่งอิสรภาพของประธานาธิบดี" (Presidential Medal of Freedom) ของสหรัฐอเมริกา ซึ่งเป็นรัฐอิสริยาภรณ์สูงสุดสำหรับพลเรือนของสหรัฐอเมริกาที่มอบโดยประธานาธิบดีสหรัฐแก่ผู้อุทิศตนในการสร้างความั่นคงและสนับสนุนผลประโยชน์ของสหรัฐอเมริกา ที่ผู้รับไม่จำกัดเฉพาะชาวอเมริกัน
หมวดหมู่:อิสริยาภรณ์เหรียญแห่งอิสรภาพของประธานาธิบดี
หมวดหมู่:อิสริยาภรณ์เหรียญแห่งอิสรภาพของประธานาธิบดี

80px
หน้านี้เป็นหน้ารวมบทความของเกี่ยวกับเหรียญอิสริยาภรณ์ "เหรียญแห่งอิสรภาพของประธานาธิบดี" (Presidential Medal of Freedom) ของสหรัฐอเมริกา ซึ่งเป็นอิสริยาภรณ์สูงสุดฝ่ายพลเรือนของสหรัฐอเมริกา มอบโดยประธานาธิบดีสหรัฐฯ แก่ผู้อุทิศตนในการสร้างความมั่นคงและสนับสนุนผลประโยชน์ของสหรัฐอเมริกา โดยผู้รับไม่จำกัดเฉพาะชาวอเมริกัน
หมวดหมู่:เครื่องอิสริยาภรณ์สหรัฐ
ฟิลิป รอธ

ฟิลิป รอธ (Philip Roth) (19 มีนาคม ค.ศ. 1933 - 22 พฤษภาคม ค.ศ. 2018) ฟิลิป รอธเป็นนักเขียนนิยายคนสำคัญชาวอเมริกัน รอธเริ่มมีชื่อเสียงจากงานเขียนนวนิยายเรื่อง Goodbye, Columbus (ลาก่อนโคลัมบัส) ตั้งแต่นั้นมาก็กลายเป็นนักเขียนผู้มีชื่อเสียงตลอดมา รอธได้รับรางวัลหนังสือแห่งชาติสองครั้ง, รางวัลวงการนักวิพากษ์หนังสือแห่งชาติ (National Book Critics Circle) และ รางวัลเพ็น/ฟอล์คเนอร์ (PEN/Faulkner Award) สามครั้ง ในปี ค.ศ. 1997 รอธก็ได้รับรางวัลพูลิตเซอร์จากงานเขียนเรื่อง American Pastoral และในปี ค.ศ. 2001 The Human Stain  ก็ได้รับเลือกให้เป็นวรรณกรรมที่ดีที่สุดประจำปีโดยรางวัลวรรณกรรมดับเบิลยูเอช สมิธ (WH Smith Literary Award)

**รางวัลที่ได้รับ**
 ค.ศ. 1960 รางวัลหนังสือแห่งชาติ สำหรับ Goodbye, Columbus- ค.ศ. 1986 รางวัลวงการนักวิพากษ์หนังสือแห่งชาติ สำหรับ The Counterlife- ค.ศ. 1991 รางวัลวงการนักวิพากษ์หนังสือแห่งชาติ สำหรับ Patrimony- ค.ศ. 1994 รางวัลเพ็น/ฟอล์คเนอร์ สำหรับ Operation Shylock- ค.ศ. 1995 รางวัลหนังสือแห่งชาติ สำหรับ Sabbath's Theater- ค.ศ. 1998 รางวัลพูลิตเซอร์สาขานวนิยาย สำหรับ American Pastoral- ค.ศ. 1998 Ambassador Book Award ของ English-Speaking Union สำหรับ I Married a Communist- ค.ศ. 1998 National Medal of Arts- ค.ศ. 2000 Prix du Meilleur Livre Étranger (ฝรั่งเศส) สำหรับ American Pastoral- ค.ศ. 2001 รางวัลเพ็น/ฟอล์คเนอร์ สำหรับ The Human Stain- ค.ศ. 2001 เหรียญทองสำหรับนวนิยายจากสถาบันศิลปะและวรรณกรรมอเมริกัน (The American Academy of Arts and Letters) - ค.ศ. 2001 รางวัลวรรณกรรมดับเบิลยูเอช สมิธ สำหรับ The Human Stain- ค.ศ. 2002  รางวัลสำหรับผลงานอันดีเด่นที่มีต่อวรรณกรรมอเมริกันของมูลนิธิหนังสือแห่งชาติ (National Book Foundation)- ค.ศ. 2002 Prix Médicis Étranger (ฝรั่งเศส) สำหรับ The Human Stain- ค.ศ. 2003 ปริญญาดุษฎีบัณฑิตกิตติมศักดิ์จากมหาวิทยาลัยฮาร์วาร์ด- ค.ศ. 2005 รางวัลไซด์ไวส์สำหรับประวัติศาสตร์ประยุกต์ (Sidewise Award for Alternate History) สำหรับ The Plot Against America- ค.ศ. 2005 รางวัลเจมส์ เฟนิมอร์ คูเปอร์สำหรับนวนิยายประวัติศาสตร์ดีเด่น (James Fenimore Cooper Prize for Best Historical Fiction) สำหรับ The Plot Against America- ค.ศ. 2006 รางวัลเพ็น/นาโบคอฟ สำหรับผลงานดีเด่นตลอดชีพ- ค.ศ. 2007 รางวัลเพ็น/ฟอล์คเนอร์ สำหรับ Everyman- ค.ศ. 2007 รางวัลเพ็น/ซอล เบลโลว์สำหรับความสำเร็จในการเขียนนวนิยายอเมริกัน

**อ้างอิง**

**ดูเพิ่ม **
 ประเภทของงานวรรณกรรม 
หมวดหมู่:นักเขียนชาวอเมริกัน
หมวดหมู่:นักเขียนชาวยิว
หมวดหมู่:นักเขียนนวนิยายชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:นักเขียนเรื่องสั้นชาวอเมริกัน
หมวดหมู่:ผู้ได้รับรางวัลหนังสือแห่งชาติ
หมวดหมู่:ผู้ได้รับรางวัลพูลิตเซอร์สาขานวนิยาย
หมวดหมู่:บุคคลในคริสต์ศตวรรษที่ 20
หมวดหมู่:บุคคลจากนวร์ก
มาร์ติน อามิส

มาร์ติน อามิส (Martin Louis Amis) (25 สิงหาคม ค.ศ. 1949 - ปัจจุบัน) มาร์ติน อามิสเป็นนักเขียนนวนิยาย, นักวิพากษ์วรรณกรรม และนักเขียนเรื่องสั้นคนสำคัญชาวอังกฤษ อามิสเป็นบุตรของนักเขียนคิงสลีย์ อามิส (Kingsley Amis) งานที่เขียนรวมทั้ง Money (ค.ศ. 1984)London Fields (ค.ศ. 1989)The Information (ค.ศ. 1995) วัตถุดิบในการเขียนของอามิสมาจากความเลยเถิดอันขาดเหตุผล (Absurdism) และความเป็นการ์ตูน (caricature) ของสภาวะของสมัยใหม่นิยมยุคหลัง (Postmodernism) ความที่เป็นผู้เชี่ยวชาญในการเขียนลักษณะนี้ทำให้นิวยอร์กไทมส์เรียกงานของอามิสว่า "ความไม่เสบยใหม่" (the new unpleasantness)

**งานเขียน**

**นวนิยาย**
The Rachel Papers (1973) 
*Dead Babies (1975)
*Success (1978) 
*Other People (1981) 
*Money (1984) 
*London Fields (1989) 
*Time's Arrow: Or the Nature of the Offence (1991) 
*The Information (1995) 
*Night Train (1997)
*Yellow Dog (2003)
*House of Meetings (2006)
*The Pregnant Widow (Scheduled Feb. 2010)
*นวนิยายเรื่องที่สิบสามที่ไม่มีชื่อ

**งานรวมเรื่อง**
Einstein's Monsters (1987) 
*Two Stories (1994) 
*God's Dice (1995) 
*Heavy Water and Other Stories (1998) 
*Amis Omnibus (omnibus) (1999) 
*The Fiction of Martin Amis (2000) 
*Vintage Amis (2004)

**สารคดี**
Invasion of the Space Invaders (1982) 
*The Moronic Inferno: And Other Visits to America (1986) 
*Visiting Mrs Nabokov: And Other Excursions (1993) 
*Experience (2000) 
*The War Against Cliché: Essays and Reviews 1971-2000 (2001) 
*Koba the Dread: Laughter and the Twenty Million (2002) *The Second Plane: September 11: Terror and Boredom (2008)

**อ้างอิง**

**ดูเพิ่ม**
 ประเภทของงานวรรณกรรม 
หมวดหมู่:นักเขียนชาวอังกฤษ
หมวดหมู่:นักเขียนนวนิยายชาวอังกฤษ
หมวดหมู่:นักเขียนบันเทิงคดีแนววิทยาศาสตร์
หมวดหมู่:นักเขียนเรื่องสั้นชาวอังกฤษ
หมวดหมู่:นักเขียนบทความ
หมวดหมู่:บุคคลในคริสต์ศตวรรษที่ 20
หมวดหมู่:บุคคลในคริสต์ศตวรรษที่ 21
ไอโนว์ฮิมโซเวล

"ไอโนว์ฮิมโซเวล" (I Know Him So Well) เป็นเพลงจากคอนเซปอัลบั้ม และภายหลังในละครเพลงเรื่อง Chess โดยทิม ไรซ์, เบนนี แอนเดอร์สสัน และบียอร์น อัลเวอุส เป็นเพลงที่ร้องคู่ของผู้หญิงสองคน มีเรื่องราวคือ สเวตลานา ภรรยาของผู้ชนะเลิศการแข่งขันหมากรุกชาวรัสเซียผู้บาดหมางกันอยู่ และฟลอเรนซ์ อนุภรรยา ที่ทั้งสองต่างเผยความรู้สึกอันขมขื่นสำหรับชายคนเดียวกัน ที่เห็นความสัมพันธ์กำลังห่างกันไป
เพลงนี้ติดอันดับ 1 ในสหราชอาณาจักรยาวนาน 4 สัปดาห์ในปี 1985 เมื่อออกขายเป็นซิงเกิลขับร้องโดยอีเลน เพจ (เป็นฟลอเรนซ์) และบาร์บารา ดิกสัน (เป็นสเวตลานา) ที่ต่างร้องแยกกันไปในส่วนของเธอ ไม่เคยเจอกันก่อนในช่วงบันทึกเสียงเพลง มีแต่งเพลงมิวสิกวิดีโอและการแสดงในรายการท็อปออฟเดอะป็อปส์และการออกทัวร์ในยุโรป  เพลงนี้ยังได้รับการบันทึกจากกินเนสบุ๊กออฟเรเคิดส์  ว่าเป็นซิงเกิลที่มียอดขายดีที่สุดในยูเคชาร์ตซิงเกิลที่สุดที่ร้องโดยศิลปินหญิงคู่ นอกจากนั้นเพจยังปรากฏตัวในการแสดงละครเพลงที่ลอนดอนของเรื่อง Chess
ในวันที่ 18 กันยายน ค.ศ. 2004 ในรายการทางช่องบีบีซี All-Time Greatest Love Songs มีพิธีกรคือไลโอเนล ริชชี ได้มีการแสดงของเพจและดิกสันอีกครั้งในรอบ 20 ปี เพจยังร้องเพลงนี้คนเดียวให้กับรายการทางบีบีซีเรดิโอทู  Elaine Paige on Sunday

**อ้างอิง**
หมวดหมู่:ซิงเกิลในปี พ.ศ. 2528
หมวดหมู่:ซิงเกิลในปี พ.ศ. 2554
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในปี พ.ศ. 2527
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงร้องคู่
แอฟเฟกชัน

แอฟเฟคชัน (Affection) เป็นสตูดิโออัลบั้มเปิดตัวของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 27 มีนาคม พ.ศ. 2545

**รายชื่อเพลง**

**ชาร์ต**

**รายการอ้างอิง**
หมวดหมู่:อัลบั้มเพลงของคูมิ โคดะ
หมวดหมู่:อัลบั้มเพลงในปี พ.ศ. 2545
แอนดรูว์ ลอยด์ เวบเบอร์

แอนดรูว์ ลอยด์ เวบเบอร์, บารอน ลอยด์-เวบเบอร์ (Andrew Lloyd Webber, Baron Lloyd-Webber) เกิดเมื่อวันที่ 22 มีนาคม ค.ศ. 1948 เป็นนักประพันธ์เพลงละครเพลงชาวอังกฤษ เป็นบุตรชายคนโตของนักออร์แกน วิลเลียม ลอยด์ เวบเบอร์ และเป็นพี่ชายของนักเล่นเชลโล่ จูเลียน ลอยด์ เวบเบอร์ โดยลอยด์ เวบเบอร์เริ่มประพันธ์เพลงตั้งแต่อายุ 6 ปี และเผยแพร่งานครั้งแรกเมื่อเขาอายุได้ 9 ปี
ลอร์ด ลอยด์ เวบเบอร์ ประสบความสำเร็จอย่างกว้างขวาง ทั้งกับผลงานละครเพลงหลายเรื่อง ที่ดำเนินมามากกว่าทศวรรษ ทั้งจากเวสต์เอนด์และบรอดเวย์ เขายังได้รับเกียรติยศหลายรายการ อย่างเช่นได้ดำรงตำแหน่งท่านลอร์ดในปี 1992  ได้รับ 7 รางวัลโทนี 3 รางวัลแกรมมี่ 1 รางวัลออสการ์ 7 รางวัลโอลิเวียร์ 1 รางวัลลูกโลกทองคำ และได้รับรางวัลเกียรติยศจากเคนเนดี้เซ็นเตอร์
เขาประพันธ์ละครเพลง 13 เรื่อง ชุดเพลงร้อง (Song Cycle) 1 ชุด ดนตรีประกอบภาพยนตร์ 2 เรื่อง และเพลงสวดละติน  เขามีผลงานเพลงที่เป็นที่รู้จักอย่าง "The Music of the Night" จาก The Phantom of the Opera, "I Don't Know How to Love Him" จาก Jesus Christ Superstar, "Don't Cry for Me, Argentina" จาก Evita, "Any Dream Will Do" จาก Joseph and the Amazing Technicolor Dreamcoat และ "Memory" จาก Cats
หมวดหมู่:คีตกวีชาวอังกฤษ
หมวดหมู่:บุคคลจากเคนซิงตัน
หมวดหมู่:นักประพันธ์ดนตรีประกอบภาพยนตร์
หมวดหมู่:ผู้รอดชีวิตจากมะเร็ง
หมวดหมู่:ผู้ได้รับรางวัลตำนานแกรมมี
โกลว์อินทูวัน

โกลว์อินทูวัน (Grow into One) เป็นสตูดิโออัลบั้มชุดที่สองของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 19 มีนาคม พ.ศ. 2546

**รายชื่อเพลง**
รายชื่อเพลงทางการ

**ชาร์ตและการรับรอง**

**อ้างอิง**
หมวดหมู่:อัลบั้มเพลงของคูมิ โคดะ
หมวดหมู่:อัลบั้มเพลงในปี พ.ศ. 2546
ไดแอน วาร์เรน

ไดแอน วาร์เรน
ไดแอน อีฟ วาร์เรน (Diane Eve Warren) เกิดเมื่อวันที่ 7 กันยายน ค.ศ. 1956 ในรัฐแคลิฟอร์เนีย เป็นนักร้อง-นักแต่งเพลง แนวคันทรีและป็อป ชาวอเมริกัน เธอมีผลงานเพลงที่เคยได้รับการเสนอชื่อเข้าชิงรางวัลออสการ์  6 ครั้ง ได้รับการเสนอชื่อเข้าชิงรางวัลลูกโลกทองคำ 4 ครั้ง ได้รับการเสนอชื่อเข้าชิงรางวัลแกรมมี่ 7 ครั้ง ซึ่งได้รับ 1 รางวัล ในปี 2001 เธอมีชื่ออยู่ในซองไรเตอร์สฮอลออฟเฟม เธอติดอันดับ 35 ของนักแต่งเพลงที่ประสบความสำเร็จที่สุดในแง่อันดับเพลง เป็นผู้หญิงที่ประสบความสำเร็จเป็นอันดับ 3
เธอเป็นนักแต่งเพลงคนแรกในสถิติบิลบอร์ด ที่มี 7 เพลงฮิต จาก 7 ศิลปิน บนชาร์ตซิงเกิลในเวลาเดียวกัน วาร์เรนเป็นเจ้าของบริษัท รีลซองส์ ที่ดูแลและควบคุมการแต่งเพลงของเธอ ขณะที่เพลงของเธออยู่ในภาพยนตร์หรือรายการโทรทัศน์มากกว่า 70 รายการ จากข้อมูลจาก IMDB

**อ้างอิง**
หมวดหมู่:นักแต่งเพลงชาวอเมริกัน
หมวดหมู่:บุคคลจากรัฐแคลิฟอร์เนีย
ฟิลมายมายด์

ฟิลมายมายด์ (Feel My Mind) เป็นสตูดิโออัลบั้มชุดที่สามของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 18 กุมภาพันธ์ พ.ศ. 2547

**รายชื่อเพลง**
(แหล่งที่มา)

**ชาร์ตและการรับรอง**

**อ้างอิง**
หมวดหมู่:อัลบั้มเพลงของคูมิ โคดะ
หมวดหมู่:อัลบั้มเพลงในปี พ.ศ. 2547
เนาวรัตน์ วัชรา

เนาวรัตน์ วัชรา หรือชื่อจริงคือ สมิรา ลำยาน  มีชื่อเล่นว่า แหม่ม นักแสดงอาวุโส ลูกครึ่งไทย-ปาทาน โดยคุณพ่อเป็นปาทาน ส่วนคุณแม่เป็นชาวไทย เนาวรัตน์นับถือศาสนาพุทธ จบการศึกษาชั้น ม.ศ. 3 จากโรงเรียนวัดเศวตรฉัตรในปี 2507

**ประวัติ**
เธอได้เข้าประกวดนางงามหลายเวที เริ่มแรกคุณชุลี ใจยงค์ เจ้าของร้านเสริมสวยดาราพรได้ส่งเธอไปประกวดนางงามบพิตรบอลในนามของอรัญญา ดาราพร และได้คว้าตำแหน่งเป็นครั้งแรก ต่อมาเธอได้ตำแหน่งนางงามสงกรานต์วิสุทธิกษัตริย์ ล่าสุดจึงได้ประกวดนางสาวไทย ประจำปี พ.ศ. 2507 ในงานวชิราวุธนุสรณ์ และได้รับตำแหน่งรองนางสาวไทยอันดับ 2 ในปีนั้น อาภัสรา หงสกุลได้ตำแหน่งนางสาวไทย พ.ศ. 2507 ไปครอง หลังจากมีชื่อเสียงแล้วเนาวรัตน์เคยได้นำเงินมาบริจาคให้โรงเรียนวัดเศวตรฉัตรอีกด้วย 
เนาวรัตน์ วัชราได้แสดงภาพยนตร์ประมาณ 30 เรื่อง ซึ่งส่วนใหญ่จะรับบทบาทเป็นนางเอกเจ้าน้ำตา โดยแสดงเรื่อง "เดือนร้าว" กำกับโดย วิจิตร คุณาวุฒิ คู่กับ มิตร ชัยบัญชา เป็นเรื่องแรก และได้รางวัลตุ๊กตาทองปี พ.ศ. 2508 นอกจากนี้เธอยังได้ร้องเพลง ลาสาวแม่กลอง โดยเธอแต่งชุดทหารเรือสีขาว ไม่ว่างานไหนงานนั้นเธอจะร้องเพลงนี้ตลอด เธอรับงานแสดงจนถึงปี พ.ศ. 2525 โดยแสดงเรื่อง "ลูกเหนือ" เป็นเรื่องสุดท้ายร่วมกับสมบัติ เมทะนี และนิภาพร นงนุช
ชีวิตส่วนตัวเคยสมรสกับไมตรี บุญสูง มีบุตรชายด้วยกัน 3 คน ปัจจุบันมีธุรกิจร้านอาหารเป็นของตนเอง

**ผลงานภาพยนตร์**
 2508 เดือนร้าว- 2509 ลมกรด- 2510 น้ำฝน- 2510 จุฬาตรีคูณ- 2510 นักเลงสี่แคว- 2511 สายพิณ- 2511 เดชผีดิบ- 2511 ทรายแก้ว- 2511 ฝนหลงฟ้า- 2511 จ้าวแผ่นดิน- 2512 เจ้าแพร- 2512 เหนือบารมี- 2513 ขุนทาส- 2513 มหาโจรองคุลิมาล- 2514 แว่วเสียงซึง- 2514 พี่สาว- 2514 ไม่มีวันที่เราจะพรากจากกัน- 2515 จันทร์เพ็ญ- 2515 รักต้องห้าม- 2515 แม่อายสะอื้น- 2515 แคนลำโขง- 2516 จ้าวทุ่ง- 2517 เจ้าดวงดอกไม้- 2522 ดอกไม้ร่วงที่แม่ริม (ร่วมกับ สรพงศ์,พิศมัย,จรัล,ยอดชาย,มานพ)- 2523 เสียงซึงที่สันทราย (ร่วมกับ สมบัติ,สุพรรษา,จรัล,ศรินทิพย์)- 2524 วันที่แม่รอ- 2525 ลูกเหนือ

**อ้างอิง**
น
หมวดหมู่:นักแสดงหญิงชาวไทย
หมวดหมู่:รองนางสาวไทย
หมวดหมู่:บุคคลจากจังหวัดนครพนม
หมวดหมู่:นักแสดงภาพยนตร์หญิงชาวไทย
หมวดหมู่:นางงามไทย
หมวดหมู่:ผู้ชนะรางวัลนักแสดงนำหญิงยอดเยี่ยมพระสุรัสวดี
แดเนียล แด คิม

แดเนียล แด คิม (Daniel Dae Kim) เกิดที่เมืองปูซานเมื่อวันที่ 4 สิงหาคม ค.ศ. 1968 เป็นนักแสดงชาวอเมริกัน ย้ายจากเกาหลีใต้มาอยู่ในสหรัฐอเมริกากับครอบครัวตั้งแต่อายุ 2 ปี ถึงแม้เขายังมีผลงานในรายการโทรทัศน์หลายรายการ แต่คิมก็เป็นที่รู้จักดีในบทบาท จิน-ซู ควอน ในซีรีส์เรื่อง อสุรกายดงดิบ

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเกาหลีใต้
หมวดหมู่:ชาวอเมริกันเชื้อสายเกาหลี
หมวดหมู่:บุคคลจากปูซาน
หมวดหมู่:นักแสดงชายจากปูซาน
ยุนจิน คิม

ยุนจิน คิม (Yunjin Kim; 김윤진) เกิดเมื่อวันที่ 7 พฤศจิกายน ค.ศ. 1973 ในโซล ประเทศเกาหลีใต้ เป็นนักแสดงชาวอเมริกัน-เกาหลี เธอมีผลงานการแสดงภาพยนตร์ ละครเวที ซีรีส์ และถึแม้เธอจะเป็นที่รู้จักในโลกคนใช้ภาษาอังกฤษกับบท ซัน-ฮวา ควอน ในซีรีส์อเมริกันเรื่อง Lost แต่คิมก็ยังมีผลงานภาพยนตร์และโทรทัศน์ในประเทศเกาหลีใต้อยู่มาก

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเกาหลีใต้
หมวดหมู่:ชาวอเมริกันเชื้อสายเกาหลี
หมวดหมู่:บุคคลจากโซล
หมวดหมู่:นักแสดงหญิงจากโซล
จาง ซี

จาง ซี 
จาง ซี (张希) เป็นนักกีฬาวอลเลย์บอลชายหาดทีมชาติจีน เกิดวันที่ 19 เมษายน พ.ศ. 2528 ซึ่งเล่นคู่กับซู เฉิน
จาง ซีเกิดในเมืองนานตง มณฑลเจียงซู เล่นทีมชาติในปี 2547

**บีกีนีที่สวม**
 ในช่วงเอเชียนเกมส์ 2549 จาง และซู เฉิน ได้มาในชุดบีกีนีสีแดง/ดำ ซึ่งปกติ ทีมชาติจีนจะใช้บีกีนีสีแดงเป็นบีกีนีสำหรับใส่แข่ง

**ผู้เล่นร่วมทีม**
 ซู เฉิน
หมวดหมู่:นักวอลเลย์บอลชายหาดชาวจีน
หมวดหมู่:นักกีฬาโอลิมปิกทีมชาติจีน
หมวดหมู่:นักกีฬาเหรียญทองแดงโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:บุคคลจากนานตง
เดเอ็ฟเบ-โพคาล

เดเอ็ฟเบ-โพคาล หรือ เยอรมันคัพ (Deutscher Fußball-Bund-Pokal, Deutsche Tasse; DFB-Pokal, German Cup)  เป็นฟุตบอลถ้วยของประเทศเยอรมนี เริ่มจัดในปี ค.ศ. 1934 เดิมชื่อ ชาเมอร์-โพคาล โดยมีสโมสรเข้าร่วม 64 สโมสร จาก 36 สโมสรของบุนเดิสลีกาและซไวเทอบุนเดิสลีกาเยอรมัน และ 4 อันดับสูงสุดของดริทเทอลีกา จะได้เข้ารอบแรกโดยอัตโนมัติ ส่วนอีก 21 สโมสรที่เหลือจะมาจากสโมสรแชมป์ฟุตบอลถ้วยของภูมิภาคต่าง ๆ  ส่วนอีก 3 สโมสรที่เหลือจะมาจากสมาพันธ์ภูมิภาคที่มีสโมสรฟุตบอลชายมากที่สุด สำหรับทีมสำรองของสโมสรต่าง ๆ ไม่ได้รับอนุญาตให้เข้าร่วมการแข่งขัน ถือเป็นถ้วยที่มีความสำคัญมากที่สุดเป็นอันดับสองของฟุตบอลเยอรมันรองจากแชมป์บุนเดสลีกา จัดการแข่งขันขึ้นตั้งแต่เดือนสิงหาคมจนถึงเดือนพฤษภาคม ผู้ชนะจะได้สิทธิ์ไปเล่น DFL-Supercup และ ยูฟ่ายูโรปาลีก เว้นแต่ผู้ชนะได้สิทธิ์ไปเล่น ยูฟ่าแชมเปียนส์ลีก ในบุนเดสลีกาแล้ว
ถ้วยรางวัล DFB-Pokal

**การแข่งขันนัดชิงชนะเลิศชาเมอร์-โพคาล**

**การแข่งขันนัดชิงชนะเลิศเดเอ็ฟเบ-โพคาล**

**ทำเนียบผู้ชนะเลิศจำแนกตามสโมสร**

**หมายเหตุ**

**อ้างอิง**

**แหล่งข้อมูลอื่น**
  DFB Pokal German Cup page from DFB -  DFB Pokal German Cup page from DFB-   League321.com – National cup results-  (West) Germany - List of Cup Finals, RSSSF.com

หมวดหมู่:ฟุตบอลคัพแห่งชาติ
หมวดหมู่:ฟุตบอลในประเทศเยอรมนี